**Ministru kabineta noteikumu projekta “****Grozījumi Ministru kabineta 2005.gada 15.novembra noteikumos Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2005. gada 15. novembra noteikumos Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk - Noteikumu projekts) ir izstrādāts, lai palielinātu sociālo atbalstu bāreņiem un bez vecāku gādības palikušiem bērniem pēc pilngadības sasniegšanas. Noteikumu projekts stājas spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Deklarācijas par Artura Krišjāņa Kariņa vadītā Ministru kabineta iecerēto darbību 111.punkts.
2. Ministru kabineta 2020.gada 22.septembra sēdē atbalstītais informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam”.
3. Likums “Par valsts budžetu 2021.gadam”.
4. Likums “Par vidēja termiņa budžeta ietvaru 2021., 2022. un 2023.gadam”.
5. Likums “Par sociālo drošību”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālās drošības sistēmu[[1]](#footnote-1) Latvijā veido: sociālā apdrošināšana[[2]](#footnote-2), valsts sociālie pabalsti[[3]](#footnote-3) un pašvaldību sociālās palīdzības pabalsti un sociālie pakalpojumi[[4]](#footnote-4). Līdz ar to atbalsta sniegšana iedzīvotājiem ar zemiem un ļoti zemiem ienākumiem ir skatāma kompleksi kā valsts un pašvaldību garantēts atbalsts. Valsts un pašvaldību sniegtie atbalsta mehānismi, izmantojot dažādus un visaptverošus pasākumu kompleksus, ir savstarpēji papildinoši un veido solidāru pieeju iedzīvotāju labklājības nodrošināšanai, tādējādi maksimāli sekmējot cilvēka iespējas saņemt savām individuālajām vajadzībām pietuvinātu atbalstu gan finansiālā izteiksmē, gan pakalpojumu veidā, kas vienlaikus ir samērīgs ar citu grupu situāciju un tām sniegto atbalstu. Latvijas Republikas Satversmes tiesa (turpmāk – Satversmes tiesa) savos spriedumos lietās Nr. 2019-24-03, Nr. 2019-25-03, Nr.2019-27-03 ir uzsvērusi, ka valstij ir pienākums regulāri vērtēt sniegtā sociālās palīdzības apmēra pietiekamību, lai garantētu, ka tas ir cieņpilns, atbilst sociālajai realitātei un iedzīvotājiem ar zemiem ienākumiem tiek nodrošināta tām nepieciešamā palīdzība. Visus iepriekšminētos Satversmes tiesas spriedumus caurvij tādi uzsvari kā:* likumdevēja pienākums noteikt vienotu metodi minimālo ienākumu sliekšņu noteikšanā un izstrādāt konkrētu kritēriju kopu sociālās palīdzības minimuma noteikšanā;
* līdzsvara saglabāšana starp personas un sabiedrības vajadzībām;
* sociālās nevienlīdzības mazināšana kā būtisks aspekts sabiedrības ilgtspējai;
* nepieciešamība minimālo ienākumu sliekšņus piesaistīt konkrētam sociālekonomiskajam rādītājam, lai nodrošinātu to adekvātumu attiecībā pret reālo sociālekonomisko situāciju valstī.

Sociāli atbildīgas valsts princips uzliek valstij pienākumu rūpēties par cilvēka cienīga dzīves līmeņa nodrošināšanu un aizsardzību sociālā riska gadījumā, tomēr arī cilvēkam pašam ir pienākums rūpēties par sevi un tuviniekiem un pienākums pašam aktīvi iesaistīties savu sociālo problēmu risināšanā. Viena no mazaizsargātākajām iedzīvotāju grupām ir bāreņi un bez vecāku gādības palikušie bērni. Bērnu tiesību aizsardzības likuma 43.pants nosaka, ka izbeidzoties aizbildnībai, beidzoties bērna aprūpei audžuģimenē vai bērnu aprūpes iestādē, pašvaldība atbilstoši likumam “Par palīdzību dzīvokļa jautājumu risināšanā” nodrošina bāreni vai bērnu, kurš bija atstāts bez vecāku gādības, ar dzīvojamo platību un saskaņā ar Ministru kabineta noteiktajām sociālajām garantijām sniedz citu palīdzību arī pēc 18 gadu vecuma sasniegšanas.Attiecīgi Ministru kabineta 2005.gada 15.novembra noteikumos Nr. 857 “Noteikumi par sociālajām garantijām bārenim un bez vecāku gādības palikušiem bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – noteikumi Nr.857) noteikts, ka bārenim vai bez vecāku gādības palikušam bērnam, sasniedzot pilngadību, ir tiesības uz pabalstu patstāvīgas dzīves uzsākšanai, pabalstu ikmēneša izdevumiem, ja sekmīgi mācās, un pabalstu sadzīves priekšmetu un mīkstā inventāra iegādei. Pabalsts patstāvīgas dzīves uzsākšanai un ikmēneša izdevumiem ir piesaistīts valsts sociālā nodrošinājuma pabalstam, savukārt pabalsts sadzīves priekšmetu un mīkstā inventāra iegādei ir noteikta konstanta summa, ņemot vērā 2005.gada patēriņa cenas, kā arī minēto pabalstu apmērs nav pārskatīts kopš 2005.gada 15.novembra, neraugoties uz valsts ekonomisko izaugsmi un faktisko patēriņa cenu pieaugumu šajā periodā.Minimālie pabalsta apmēri noteikti noteikumos Nr.857, savukārt katra pašvaldība savos noteikumos var noteikt lielāku pabalstu apmēru un paredzēt papildu atbalstu. Tomēr, neskatoties uz to, ka pašvaldības var noteikt lielāku pabalstu apmēru, tikai retā pašvaldība ir palielinājusi pabalsta apmēru.Atbilstoši statistikas datiem 2019.gadā pilngadību sasniedza 566 bāreņi vai bez vecāku gādības palikušie bērni, no kuriem 499 bāreņi vai bez vecāku gādības palikušie bērni un 21 persona ar invaliditāti kopš dzimšanas saņēma pabalstu patstāvīgas dzīves uzsākšanai, savukārt pabalstu ikmēneša izdevumiem, ja turpina sekmīgi mācības, saņēma 1517 pilngadību sasniegušie bāreņi vai bez vecāku gādības palikušie bērni un 82 personas ar invaliditāti kopš dzimšanas. Savukārt pabalstu sadzīves priekšmetu un mīkstā inventāra iegādei saņēma 629 jaunieši. Jāņem vērā, ka saskaņā ar Bērnu tiesību aizsardzības likuma 43.panta otro daļu tiesības uz neizmantotajām sociālajām garantijām saglabājas līdz 24 gadu vecuma sasniegšanai. Tādējādi pabalstu saņēmēju skaits atšķirtas no kārtējā gadā pilngadību sasniegušo bāreņu vai bez vecāku gādības palikušo bērnu skaita.Lai sniegtu nepieciešamo atbalstu bāreņiem un bez vecāku gādības palikušiem bērniem, uzsākot patstāvīgu dzīvi, un veicinātu iekļaušanos sabiedrībā un izglītības iegūšanu, atbilstoši sociālekonomiskajai situācijai valstī Noteikumu projekts paredz palielināt:1. vienreizēju pabalstu patstāvīgas dzīves uzsākšanai;
2. pabalstu ikmēneša izdevumiem;
3. pabalstu sadzīves priekšmetu un mīkstā inventāra iegādei.

Vienlaikus vienreizējs pabalsts patstāvīgas dzīves uzsākšanai un pabalsts ikmēneša izdevumiem tiek atsaistīts no valsts sociālā nodrošinājuma pabalsta apmēra.Noteikumu projekta izstrāde balstīta uz grozījumiem likumā “Par sociālo drošību”, kas pieņemti Saeimā otrajā, galīgajā lasījumā 2020.gada 24.novembrī, anotācijā noteikto minimālo ienākumu sliekšņu piemērošanas metodi sociālās aizsardzības jomā. Tajā noteikts, ka minimālos ienākumu sliekšņus izsaka procentuālā apmērā (noapaļotu līdz veseliem euro) no mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna).Atbalsta apmēra noteikšanā tiek pielietota Centrālās statistikas pārvaldes tīmekļa vietnē pārskata gadā publicētā ienākumu mediāna. Centrālās statistikas pārvaldes pēdējā publicētā aktuālā ienākumu mediāna ir par 2018.gadu, proti, 544,41 euro. Tādējādi vienreizēja pabalsta patstāvīgas dzīves uzsākšanai, pabalsta ikmēneša izdevumiem un sadzīves priekšmetu un mīkstā inventāra iegādei apmērs tiek noteikts, pamatojoties uz reālo sociālekonomisko situāciju valstī.Noteikumu projekts paredz, ka no 2021.gada 1.janvāra:1) vienreizējs pabalsts patstāvīgas dzīves uzsākšanai bāreņiem un bez vecāku gādības palikušiem bērniem ir 218 euro jeb 40% no ienākumu mediānas, savukārt personām ar invaliditāti kopš bērnības, neatkarīgi no invaliditātes grupas, 327 euro jeb 60% no ienākumu mediānas, kas noapaļots līdz veseliem euro;2) pabalsts ikmēneša izdevumiem ir 109 euro mēnesī jeb 20% no ienākumu mediānas, savukārt personām ar invaliditāti kopš bērnības, neatkarīgi no invaliditātes grupas, tas ir 163 euro mēnesī jeb 30% no ienākumu mediānas, kas noapaļots līdz veseliem euro;3) pabalsts sadzīves priekšmetu un mīkstā inventāra iegādei nosakot atbilstoši inflācijas pieaugumam 64.2% apmērā jeb 820.05 euro. Inflācijas rādītāji ņemti atbilstoši Centrālās statistikas pārvaldes mājaslapā pieejamajam inflācijas kalkulatoram, atlasot datus no 2005.gada maija līdz 2020.gada marta mēnesim. Datu atlases periods izvēlēts, pamatojoties uz to, ka Noteikumi Nr.875 pieņemti 2005.gada 15.novembrī, attiecīgi tika atskaitīts laika posms, kas nepieciešams Ministru kabineta noteikumu izstrādei (diskusijām, saskaņošanai un izsludināšanai), savukārt šī gada marts izvēlēts, jo šajā laika periodā tika veikti aprēķini pabalsta pārskatīšanai. Kā arī noteikumu projekts paredz pārejas nosacījumus pabalsta sadzīves priekšmetu un mīkstā inventāra iegādei izmaksai. Tādējādi, pabalstu par periodu no 2021. gada 1.janvāra bārenim vai bez vecāku gādības palikušam bērnam pašvaldība pārrēķina un starpību izmaksā ne vēlāk kā līdz 2021.gada 30.jūnijam. Tas nozīmē, ka tiem bāreņiem vai bez vecāku gādības palikušiem bērniem, kuriem pabalsta sadzīves priekšmetu un mīkstā inventāra iegādei būs izmaksāts mazākā apmērā nekā noteikts Noteikumu projektā, ņemot vērā, ka daļa pašvaldību 2021.gada budžetu ir pieņēmušas un nav paredzējušas pabalsta palielinājumu, būs jāveic pārrēķins un starpība jāizmaksā ne vēlāk kā līdz 2021.gada 30.jūnijam. Bārenim vai bez vecāku gādības palikušam bērnam tiesības uz sociālajā garantijām rodas no 18 gadu vecuma, kad ir jāuzsāk patstāvīga dzīve, tas ir, tiek izbeigta uzturēšanās kādā no ārpusģimenes aprūpes formām. Katram no šiem jauniešiem patstāvīgas dzīves uzsākšanas brīdis ir individuāls, piemēram, var būt gadījumi, kad aizbildnībā esošs jaunietis arī pēc pilngadības sasniegšanas turpina uzturēties aizbildņa ģimenē un patstāvīgu dzīvi viņš faktiski uzsāk 19 gados vai vēl vēlāk. Praksē nereti sociālie dienesti saskaras ar situācijām, kad jaunietis saņem pabalstus uzreiz pēc 18 gadu vecuma sasniegšanas, bet patstāvīgu dzīvi neuzsāk, bet turpina uzturēties kādā no ārpusģimenes aprūpes formām. Rezultātā rodas situācijas, ka brīdī, kad jaunietis ir gatavs dzīvot atsevišķi, uzsākot patstāvīgu dzīvi, pašvaldības piešķirtie finanšu līdzekļi jau ir izlietoti, kas būtiski ierobežo jaunieša spējas nodrošināt sev pilnvērtīgus dzīves apstākļus un pamatvajadzības. Ņemot vērā, ka tiesības uz neizmantotajām sociālajām garantijām jaunietim saglabājas līdz 24 gadu vecumam, sociālais darbinieks, izskaidrojot jaunietim potenciālos riskus, kas var rasties nākotnē, nelietderīgi izlietojot piešķirtās sociālās garantijas pirms patstāvīgas dzīves uzsākšanas, var vienoties par pabalstu izmaksu brīdī, kad tiek uzsākta pastāvīga dzīve, bet ne vēlāk, kā līdz 24 gadu vecumam.Materiālais atbalsts Eiropas Savienības valstīs (sociālās palīdzības pabalsti) tiek sniegts, ja iedzīvotāju ienākumi ir vidēji 25 % no ienākumu mediānas, bet vairumā gadījumā tas ir ap 20 %. Tādējādi veidojas samērīga proporcija, kādā sabiedrības vairākums atbalsta sabiedrības mazākumu ar zemiem ienākumiem. Līdz ar to šajā gadījumā minētie pabalsti uzskatāmi par īpašo pasākumu, ar kuru valsts sniedz atbalstu bāreņiem un bez vecāku gādības palikušajiem jauniešiem, veicinot sociālo iekļaušanu un sekmējot jaunieša iespēju saņemt savām vajadzībām un labākajām interesēm atbilstošu atbalstu patstāvīgas dzīves uzsākšanai. Noteikumu grozījumi nodrošinās, ka pabalstu apmērs tiks pārskatīts pēc vienotas pieejas un atbilstības sociālekonomiskajai situācijai valstī, sekmējot bāreņu un bez vecāku gādības palikušo bērnu sociālo iekļaušanos.Pabalsta apmērs tiks pārskatīts atbilstoši valsts budžeta iespējām, kā arī izvērtējot ekonomisko situāciju valstī. |
| 3. | Projekta izstrādē iesaistītās institūcijas un publiskas personas kapitālsabiedrības | Nav  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz pilngadību sasniegušiem bāreņiem un bez vecāku gādības palikušiem jauniešiem, sociālajiem dienestiem. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **1 512 451** | **0** | **1 512 451** | **0** | **1 512 451** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 1 512 451 | 0 | 1 512 451 | 0 | 1 512 451 | 0 | 0 |
| **2. Budžeta izdevumi** | **1 512 451** | **0** | **1 512 451** | **1 263 637** | **1 512 451** | **1 263 637** | **1 263 637** |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 1 512 451 | 0 | 1 512 451 | 1 263 637 | 1 512 451 | 1 263 637 | 1 263 637 |
| **3. Finansiālā ietekme** | **0** | **0** | **0** | **-1 263 637\*** |  | **-1 263 637\*** | **-1 263 637\*** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -1 263 637 | 0 | -1 263 637 | -1 263 637 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X | X | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | X | X | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Pasākuma mērķis ir palielināt materiālu atbalstu bāreņiem un bez vecāku gādības palikušiem bērniem pēc ārpusģimenes aprūpes, sasniedzot pilngadību.Ministru kabineta 2005.gada 15.novembra noteikumos Nr. 857 “Noteikumi par sociālajām garantijām bārenim un bez vecāku gādības palikušiem bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” noteikts, ka bārenim vai bez vecāku gādības palikušam bērnam, sasniedzot pilngadību, ir tiesības uz pabalstu patstāvīgas dzīves uzsākšanai, kas nav mazāks par divu valsts sociālo nodrošinājuma pabalsta apmēru un pabalstu ikmēneša izdevumiem, pabalstu ikmēneša izdevumiem, ja sekmīgi mācās un pabalstu sadzīves priekšmetu un mīkstā inventāra iegādei, kas nav mazāks par valsts sociālā nodrošinājuma pabalsta apmēru un pabalstu sadzīves priekšmetu un mīkstā inventāra iegādei, kas nedrīkst būt mazāks par 249,71 euro, tā ir puse no summas, kas nepieciešama, lai aprīkotu mājokli ar nepieciešamo sadzīves priekšmetu un mīkstā inventāra minimumu patstāvīgas dzīves uzsākšanai.Ņemot vērā Satversmes tiesas spriedumus lietās Nr. 2019-24-03, Nr. 2019-25-03, Nr.2019-27-03 un to, ka pabalsti bāreņiem un bez vecāku gādības palikušiem bērniem ir saistīti ar valsts sociālā nodrošinājuma pabalstu, lai sniegtu nepieciešamo atbalstu bāreņiem un bez vecāku gādības palikušiem bērniem, uzsākot patstāvīgu dzīvu, un veicinātu iekļaušanos sabiedrībā un izglītības iegūšanu, plānots atsaistīt vienreizēju pabalstu patstāvīgas dzīves uzsākšanai un pabalstu ikmēneša izdevumiem no valsts sociālā nodrošinājuma pabalsta apmēra un palielināt pabalstu apmērus:1. vienreizēju pabalstu patstāvīgas dzīves uzsākšanai 218 euro jeb 40% apmērā no ienākumu mediānas (šobrīd noteikts 128.06 euro, pabalsta apmērs tiktu palielināts par 89.94 euro), savukārt jauniešiem ar invaliditāti kopš bērnības 327 euro jeb 60% apmērā no ienākumu mediānas (šobrīd noteikts 245.38 euro, pabalsta apmērs tiktu palielināts par 76.29 euro);
2. pabalstu ikmēneša izdevumiem 109 euro jeb 20% apmērā no ienākumu mediānas (šobrīd noteikts 64.03 euro, pabalsta apmērs tiktu palielināts par 44.97 euro), savukārt jauniešiem ar invaliditāti kopš bērnības 163 euro jeb 30% apmērā no ienākumu mediānas (šobrīd noteikts 122.69 euro, pabalsta apmērs tiktu palielināts par 40.31 euro);
3. pabalstu sadzīves priekšmetu un mīkstā inventāra iegādei nosakot atbilstoši inflācijas pieaugumam 64.2% apmērā, tas ir 820.05 euro (šobrīd noteikts 249.71 euro, tā ir puses no summas, kas nepieciešama, lai aprīkotu mājokli, pabalsta apmērs palielinātos par 570.34 euro).

Atbilstoši statistikas datiem 2019.gadā 499 bāreņi vai bez vecāku gādības palikušie bērni un 21 persona ar invaliditāti kopš dzimšanas saņēma pabalstu patstāvīgas dzīves uzsākšanai, savukārt pabalstu ikmēneša izdevumiem, ja turpina sekmīgi mācības saņēma 1517 pilngadību sasniegušie bāreņi vai bez vecāku gādības palikušie bērni un 82 personas ar invaliditāti kopš dzimšanas, savukārt pabalstu sadzīves priekšmetu un mīkstā inventāra iegādei saņēma 629 jaunieši.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   |   |   |   |   |   |   |   |   |
|   | Pabalsta apmērs % no mediānas | Pabalsta apmērs, euro | Kontingents 2019.gadā | Izmaksas gadā pašvaldībām, euro |
|   | jaunietim | jaunietim ar invaliditāti kopš bērnības | jaunietim | jaunietim ar invaliditāti kopš bērnības | jaunieši | jaunieši ar invaliditāti kopš bērnības | jauniešiem | jauniešiem ar invaliditāti kopš bērnības |
| Vienreizējs pabalsts patstāvīgas dzīves uzsākšanai | 40 | 60 | 218 | 327 | 499 | 21 |  108 782  | 6 867  |
| Pabalsts ikmēneša izdevumiem | 20 | 30 | 109 | 163 | 1517 | 82 |  1 984 236  | 160 392  |
|   |   |   |   |   |   | Kopā | 2 093 018 |  167 259 |
|   |   |   |   |   |   |   |  **2 260 277** |
|   | 2018.gadā euro |   |   |   |   | Pašvaldību budžetā |   | 1 355 384 |
| Mediāna | 544 |   |   |   |   | **Papildus nepieciešams** |  | **904 893** |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|  | Pabalsta apmērs šobrīd\* | Palielinā-jums atbilstoši inflācijai (64.2%) | Jauniešu skaits | Izmaksas gadā | Pašval-dību budžetā esošais | Papildus nepieciešams |  |  |
| Vienreizējs pabalsts sadzīves priekšmetu un mīkstā inventāra iegādei\* | 249.71 | 820.05 | 629 | 515 811.45  | 157 067.59  | 358 743.86  |   |   |
|   |   |   |   |   |   |   |   |   |
| \* Ministru kabineta 2005.gada 15.novemra noteikumu Nr.857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" 30. punktā noteikts, ka pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam piešķir vienreizēju pabalstu sadzīves priekšmetu un mīkstā inventāra iegādei. Minētā pabalsta apmērs nedrīkst būt mazāks par 249,71 euro. Tā ir puse no summas, kas nepieciešama, lai aprīkotu mājokli ar nepieciešamo sadzīves priekšmetu un mīkstā inventāra minimumu patstāvīgas dzīves uzsākšanai, pilnā summa ir 449.42 euro. Plānots palielināt pabalstu atbilstoši inflācijai pilnā apmērā. |   |   |

|  |  |
| --- | --- |
| **Kopā papildus nepieciešamais finansējums** |  **1 263 636.86**  |

*\*Informācija par pasākuma īstenošanas nodrošināšanu un plānoto nepieciešamo finansējumu iekļauta Informatīvajā ziņojumā "Par priekšlikumiem valsts budžeta ieņēmumiem un izdevumiem 2021.gadam un ietvaram 2021.-2023.gadam" (MK 2020.gada 22.septembra sēdes protokols Nr.55 38.§.).**Vienlaikus informācija par nepieciešamo finansējuma apmēru iekļauta likumprojekta “Grozījums likumā „Par sociālo drošību””* *sākotnējās ietekmes novērtējuma ziņojuma (anotācija) pielikumā “Informācija par kopējiem izdevumiem atbalstam minimālo ienākumu sliekšņu palielināšanai”.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Nav |
| Atbildīgā institūcija |  |
| Cita informācija | Noteikumu projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | 2020.gada 25.novembrī notika projekta saskaņošanas sanāksme, kurā piedalījās Latvijas Pašvaldību savienība un pašvaldību sociālo dienestu pārstāvji |
| 3. | Sabiedrības līdzdalības rezultāti | Nav  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Nav |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.Noteikumu projekta izpilde neietekmēs cilvēkresursus.  |
| Cita informācija | Nav |

Labklājības ministre R. Petraviča

Daiga Filipsone

67021590

Daiga.Filipsone@lm.gov.lv

1. Likums “Par sociālo drošību”. [↑](#footnote-ref-1)
2. Likums “Par valsts sociālo apdrošināšanu”. [↑](#footnote-ref-2)
3. Valsts sociālo pabalstu likums. [↑](#footnote-ref-3)
4. Sociālo pakalpojumu un sociālās palīdzības likums. [↑](#footnote-ref-4)